Explozie puternică într-un bloc din centrul oraşului Galaţi. Mai multe apartamente au fost distruse.
O explozie puternică a distrus mai multe apartamente dintr-un bloc din centrul oraşului Galaţi. Cel puţin o persoană a fost grav rănită, iar aproximativ 40 de oameni s-au autoevacuat din clădirea cu patru etaje. Pompierii şi echipajele SMURD intervin la faţa locului.
Explozia a avut loc joi şi a fost provocată de o scurgere de gaze. Cel puţin o persoană are nevoie de îngrijiri medicale.Deflagraţia a provocat pagube importante, fiind afectate mai multe apartamente şi spaţii comune din imobil. Persoanele care locuiesc în blocul afectat au ieşit în stradă imediat după producerea exploziei.Zgomotul produs de explozie a fost atât de puternic încât alţi gălăţeni din cartier au crezut că este cutremur. După finalizarea misiunii de salvare, experţii vor verifica dacă structura de rezistenţă a imobilului a rezistat. În caz contrar, cei care locuiesc în bloc vor fi nevoiţi să se mute la rude sau în spaţiile puse la dispoziţie de Primărie.